ปัจจุบันอายุ12-13ปีค่ะ มีโรคที่กำลังรักษาอยู่คือโรคซึมเศร้า มีปัญหาเรื่องความจำไม่ดี ความจำสั้น ยกตัวอย่างเช่น ไปรร.มา พอกลับบ้านแม่ก็ถามว่าเมื่อตอนกลางวันกินข้าวกับอะไรก็ตอบไม่ได้ค่ะ (แม่ถามทุกวันก็ตอบไม่ได้ทุกวัน)หรือว่าหลังจากเรียนเสร็จไป1คาบ ก็จะลืมเนื้อหาของวิชานั้นไปเหมือนก่อนหน้านี้ไม่มีอะไรเกิดขึ้นไรเลยค่ะ (ทำให้มีปัญหามากในช่วงที่มีการสอบทุกครั้ง เนื่องจากลืมเนื้อหาที่เรียนและอ่านไปหมดเลยค่ะ) แล้วพอเรียนคาบนั้นเสร็จก็จะถามเพื่อนประมาณ2-3ครั้งว่าคาบต่อไปเรียนอะไรทุกวันเลยค่ะ55 (เพราะลืมว่าก่อนหน้านี้เพื่อนพูดอะไรและก็ลืมตารางเรียนทั้งๆที่ใช้ตารางนั้นมาตลอดทั้งปี)บ่อยครั้งชอบจำ พ.ศ./ค.ศ ไม่ได้ทั้งๆ ที่ก็เขียนอยู่เกือบทั้งปี หรือลืมแม้กระทั่งชื่อเล่นเพื่อนสนิทที่คุยอยู่ทุกวันที่รร.ไปด้วยเลยค่ะ (รู้ว่าคนนี้เป็นเพื่อนแต่นึกชื่อไม่ออกค่ะ นึกยังไงก็นึกไปออก จนกว่าจะมีคนเรียกชื่อเล่นเพื่อนคนนั้นถึงจะนึกออกค่ะ) และก็มีอีกเยอะมากๆ ค่ะที่ลืมอะไรแบบนี้อยากทราบว่าถ้าอาการแบบนี้ผิดปกติไหมคะ แล้วถ้าผิดปกติ มันผิดปกติยังไง เกี่ยวข้องกับโรคซึมเศร้าที่เป็นอยู่รึเปล่าคะแล้วควรไปปรึกษาพบแพทย์ด้านไหนดีคะถ้าไม่เกี่ยวข้องกับโรคซึมเศร้า
สวัสดีค่ะ อาการรู้สึกว่าความจำไม่ดี ความจำสั้น ลืมเนื้อหาต่างๆที่เรียนนั้น อาจจะมีสาเหตุต่างๆเช่น ผลข้างเคียงจากการใช้ยาบางชนิดทำให้รู้สึกมึนหรือเบลอศีรษะได้ชั่วคราว โรคอัลไซเมอร์ซึ่งเป็นโรคที่เกิดจากความเสื่อมของสมองชนิดหนึ่ง อาการของโรคจะเริ่มจากการหลงลืมที่ไม่รุนแรงจนแย่ลงเรื่อย ๆ แต่พบได้น้อยมากในคนอายุน้อย หรือเป็นการหลงลืมชั่วคราวที่ไม่จัดเป็นโรคการรักษาโรคซึมเศร้าและรับยาอยู่นั้น ควรยังต้องกินยาไปต่อเนื่อง ไม่แน่ใจว่ายาที่ใช้ยาอยู่เป็นยาอะไรและมีผลข้างเคียงใดๆได้บ้าง แต่ส่วนใหญ่แล้ว ยารักษาโรคซึมเศร้าไม่ได้มีผลต่อความทรงจำมากนักและควรกลับไปพบแพทย์ที่ดูแลก่อนนัดถ้ามีอาการผิดปกติมากจนรบกวนการใช้ชีวิตประจำวัน ลืมเรื่องที่ต้องทำในกิจวัตรประจำวันไปอย่างชัดเจน เพื่อประเมินอาการ และดูว่าเกี่ยวกับโรคที่เป็นอยู่หรือไม่